Diari Oficial de la Generalitat Valenciana


Sumari del DOGV 6426, del 28-12-2010 (2010/13424)

ORDE 29/2010, de 21 desembre, de la Conselleria d'Infraestructures i Transport, per la qual es regula el règim tarifari dels servicis interurbans de transport públic discrecional de viatgers amb automòbils de turisme a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2010/12/21/29/dof/vci/html**

### Dades del document

Número de DOGV
:   6426

Data del DOGV
:   28-12-2010

Secció del DOGV
:   I. DISPOSICIONS GENERALS

Número del document
:   2010/13022


Data del document
:   21-12-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * tarifa de transport
    * legislació
    * transport de viatgers
    * tarifa de viatgers

ORDE 29/2010, de 21 desembre, de la Conselleria d'Infraestructures i Transport, per la qual es regula el règim tarifari dels servicis interurbans de transport públic discrecional de viatgers amb automòbils de turisme a la Comunitat Valenciana. [2010/13117]  
Preàmbul  
La nova redacció de l'article 18 de la Llei 16/1987, de 30 de juliol, d'Ordenació dels Transports Terrestres, que efectua la Llei 25/2009, de 22 de desembre, varia les condicions d'aprovació del règim tarifari en els servicis interurbans de transport públic discrecional de viatgers per carretera prestats amb vehicles de turisme, proveïts d'autorització de transport documentada en targeta de la classe VT.  
Esta modificació normativa permet a les CCAA fixar les tarifes de compliment obligatori per als transports interurbans de viatgers amb vehicles de turisme que es desenvolupen íntegrament en el seu territori, així com tots els servicis d'esta classe s'hi inicien, siga quin siga el lloc on finalitzen.  
D'altra banda, la pujada de l'Impost sobre el Valor Afegit i l'increment dels costos d'explotació experimentats en l'últim any aconsellen l'actualització i la consegüent revisió de les tarifes d'aplicació respecte a les establides en l'Orde FOM/207/2009, que manté el seu caràcter de tarifes màximes.  
En aplicació dels articles 18 i 19 de la Llei 16/1987, de 30 de juliol, d'Ordenació dels Transports Terrestres, i dels articles 28 i 29 del seu Reglament, aprovat pel Reial Decret 1211/1990, de 28 de setembre, en virtut de la delegació de competències operada per la Llei Orgànica 5/1987, de 30 de juliol, i de conformitat amb la Llei 5/1983, de 30 de desembre, del Consell, amb un informe previ de la Comissió de Preus de la Generalitat i de la Junta Superior de Transports de la Comunitat Valenciana, a proposta del director general de Transports i Logística,  
ORDENE  
Article 1. Objecte i àmbit d'aplicació  
Esta orde té com a objecte establir el marc tarifari obligatori d'aplicació als servicis interurbans de transport públic discrecional de viatgers per carretera, duts a terme per vehicles proveïts d'autorització documentada en targeta de la classe VT domiciliades a la Comunitat Valenciana.  
Article 2. Tarifes màximes  
1. Els servicis interurbans de transport públic discrecional de viatgers per carretera duts a terme per vehicles proveïts d'autorització documentada en targeta de la classe VT es realitzaran amb subjecció a les tarifes màximes següents (impostos inclosos):  
A) Tarifa ordinària:   
Preu per quilòmetre recorregut o fracció: 0,53 euros.  
Mínim de percepció: 2,93 euros.  
Preu per hora d'espera: 13,44 euros. Es computarà per fraccions de quinze minuts, a raó de 3,36 euros cada fracció.  
B) Tarifa especial per a servicis nocturns i diumenges i festius d'àmbit nacional, autonòmic i local:  
Preu per quilòmetre recorregut o fracció: 0,63 euros.   
Mínim de percepció: 3,51 euros.  
Preu per hora d'espera: 16,08 euros. Es computarà per fraccions de quinze minuts, a raó de 4,02 euros cada fracció.  
2. La tarifa especial s'aplicarà als servicis que es presten entre les 23 hores i les 6 hores en dies laborables inclosos els dissabtes, i els servicis que es presten des de les 0 hores fins a les 24 hores en diumenges i festius d'àmbit nacional, autonòmic i local.  
3. Els mínims de percepció no seran acumulables a recorreguts als quals s'haja aplicat la tarifa ordinària o especial per quilòmetre recorregut.  
Article 3. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no s'acordara expressament el contrari. En contractar el servici es fixaran els recorreguts, les places i el pes de l'equipatge.  
Article 4. Model oficial  
Els vehicles a què afecta esta orde estaran proveïts d'un imprés on figuren les tarifes aplicables, en model oficial, el format i les condicions de les quals s'especifiquen en l'annex a esta orde, el qual es col·locarà en lloc visible de l'interior del vehicle.  
Article 5. Equipatges  
En qualsevol cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà excedir 50 quilograms per als vehicles de fins a quatre places, i de 60 quilograms per als de superior capacitat, sempre que el volum dels equipatges permeta introduir-los en el maleter o situar-los en la baca del vehicle, sense contravindre les normes i els reglaments de trànsit i de circulació.  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, les dimensions i la naturalesa de l'equipatge faça possible el seu transport a l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut, i el transportista tindrà la llibertat d'admetre'ls quan este excés siga superior al 50 per 100 de les xifres indicades.  
DISPOSICIÓ ADDICIONAL  
Única. Mesures d'execució  
La Direcció General de Transports i Logística dictarà les instruccions necessàries per a l'execució d'esta orde.  
DISPOSICIÓ DEROGATÒRIA  
Única. Clàusula general de salvaguarda  
Queden derogades totes les disposicions del mateix rang o d'un rang inferior que s'oposen al que establix esta orde.  
DISPOSICIÓ FINAL  
Única. Entrada en vigor  
Esta orde entrarà en vigor el dia 1 de gener de 2011.  
València, 21 de desembre de 2010  
El conseller d'Infraestructures i Transport,  
MARIO FLORES LANUZA  
Annex  
Model oficial de taula de tarifes  
Tarifes màximes oficials per als servicis interurbans de transport públic discrecional de viatgers amb vehicles de turisme (targeta de la classe VT), impostos inclosos:  
A) Tarifa ordinària:   
Preu per quilòmetre recorregut o fracció: 0,53 euros.  
Mínim de percepció: 2,93 euros.  
Preu per hora d'espera: 13,44 euros. Es computarà per fraccions de quinze minuts, a raó de 3,36 euros cada fracció.  
B) Tarifa especial per a servicis nocturns i diumenges i festius d'àmbit nacional, autonòmic i local:  
Preu per quilòmetre recorregut o fracció: 0,63 euros.   
Mínim de percepció: 3,51 euros.  
Preu per hora d'espera: 16,08 euros. Es computarà per fraccions de quinze minuts, a raó de 4,02 euros cada fracció.  
Resum de les condicions d'aplicació:  
a) Els servicis es contractaran en règim de lloguer per cotxe complet i els recorreguts s'entendran en circuit tancat fins al punt de partida, pel recorregut més curt, si no s'acordara expressament el contrari.  
b) En qualsevol cas l'usuari tindrà dret al transport gratuït del seu equipatge en les condicions establides en l'Orde .../2010, de la Conselleria d'Infraestructures i Transport.  
c) Les percepcions expressades tenen caràcter de màxim i podran ser disminuïdes de mutu acord, excepte la corresponent als mínims de percepció, la quantia de la qual tindrà el caràcter d'obligatòria.  
d) Les irregularitats o les infraccions observades pels usuaris podran ser posades en coneixement dels Servicis d'Inspecció del Transport Terrestre de la Conselleria d'Infraestructures i Transport, en el Servici Territorial de Transports d'Alacant (av. d'Aguilera, 1-6a, d'Alacant), en el Servici Territorial de Transports de Castelló (av. del Mar, 16, de Castelló de la Plana) i en el Servici Territorial de Transports de València (Edifici Prop, carrer Gregorio Gea, núm. 27, de València).  
Vehicle matrícula: -


Còpia Permalink ELI